इस मौके पर हास्य कलाकार झंडू ने हरियाणवी गाने पर डांस भी किया जिनमें डांस में भी उनका हास्य ही नजर आ रहा था। इस मौके पर दिल्ली की मेयर प्रीति अग्रवाल स्थानीय निगम पार्षद स्थानीय विधायक महेंद्र गोयल और दिल्ली के गृह मंत्री सत्येंद्र जैन ने भी भाग लिया। सभी ने मनमुटाव भुलाकर एक दूसरे को होली की शुभकामनाएं दी। सत्येंद्र जैन ने इस अवसर पर किसी भी तरह का राजनीतिक भाषण और जवाब देने से परहेज किया क्योंकि कार्यक्रम होली का था , जिसमें सभी पार्टियों सभी धर्मों और सभी जातियों के लोग मौजूद थे। इस मौके पर सभी को उन्होंने सिर्फ होली की शुभकामनाएं दी और किसी भी तरह का राजनीतिक जिक्र तक नहीं किया।